钦定古今图书集成/明伦汇编/官常典/第737卷 > 吕毅 刘昱
## 钦定古今图书集成/明伦汇编/官常典/第737卷 > 吕毅 刘昱

按《明外史刘儁传》，“时与儁同死者，吕毅、刘昱。毅，项城
人，以济南卫百户从成祖渡江，积功至都督佥事。与
同官黄中充左右副将军，佐征南将军韩观镇江西。
寻与中将兵送故安南王孙陈天平归国，至芹站，天
平被劫，并坐夺官。帝薄毅罪，起为鹰扬将军，从张辅
讨黎季犛有功，掌交趾都司事。至是与贼战，深入陷”
阵死。昱，武城人。自吏科给事中迁左通政，出为河南
参政，改交趾。严猛有治材，吏民畏惮。军败，亦死之。